polyglot-tagger/wikipedia-language-snippets-filtered huggingface dataset:
D'NS-Diktatur huet an der Geschichtswëssenschaft, mä och an der Ëffentlechkeet, dozou gefouert, datt sech Froe gestallt ginn, déi wäit iwwer dës zwielef Joer erausginn, z. B. ob nëmmen den Hitler mat senger Clique, Deeler vun der däitscher Elite, eng Bevëlkerungsmajoritéit oder souguer dat ganzt däitscht Vollek fir d'Verbrieche verantwortlech ze maache sinn.
Konkurrenz kritt de Kleeschen hautdesdaags vum Personnage vum Weihnachtsmann/Père Noël, deen op Chrëschtdag an deenen anere Géigende vu Frankräich a vun Däitschland, mä och am engleschsproochege Raum ënner dem Numm Santa Claus eng änlech Roll spillt.
De Michel Margue huet 2023 erausfonnt, datt et bei dësem "Hesch" sech weeder ëm Esch-Sauer, nach ëm Esch-Uelzecht handelt, mä ëm Esch, eng Uertschaft an der hollännescher Gemeng Boxtel eng ronn 10 km südlech vun 's-Hertogenbosch an der Provënz Nordbrabant, an Holland.
Unhand vun den Témoignage vun iwwer 20 Zäitzeien, Filmopname vun deemools, Fotoen an nogespillten Zeene beschreift de Film, wéi nom Iwwerfall d'Nazie probéiert hunn, am Ufank mat Propagandagetéins, duerno ëmmer méi mat Terrormethoden, d'Lëtzebuerger dovun z'iwwerzeegen, datt si Heim ins Reich gehéiere géifen, an d'Reaktiounen dorop.
Deelberäicher vun der Geodesie sinn d'Äerdvermoossen, d'Landvermoossen, d'Kartographie, d'Fotogrammetrie, d'Ingenieurvermoossen an d'Astrogeodesie, déi d'Kenntnesser, d'Mëttel an d'Methode vun der Astronomie fir Vermoossenssaufgaben asetzt.
An der Spéitréimescher Zäit gouf um Bockfiels eng kleng Festungsanlag gebaut, fir engersäits d'Strooss an d'Bréck iwwer d'Uelzecht ze sécheren, an, anerersäits, fir de Germanen hir Incursioune sou wäit wéi méiglech ze stoppen.
Dësen Numm gouf als Lucilinburhuc an an engem Tauschdokument eng éischt Kéier schrëftlech ernimmt: Duerch en Tosch mat der Tréierer Abtei St. Maximin huet den Ardennergrof Siegfried I. ëm d'Joer 963 Lännereien zu Lëtzebuerg getosch (dësen Tosch gouf méiglecherweis de 17. Abrëll 987 festgehalen).
Vis-à-vis op Nr. 28 an der Philippsgaass steet d'Gebai vun Commissariat au Rapatriement, deen 1944 an d'Liewe geruff gouf, fir déi Dausende vu Lëtzebuerger Krichsgefaangener nees heemzebréngen oder déi stierflech Iwwerreschter vun deenen, déi ëmkomm sinn an do wou Grafsteng bekannt waren, dës op Lëtzebuerg ze verleeën.
D'Stad ass weiderhi Sëtz vu villen Organer vun der Europäescher Unioun, dorënner den Europäesche Geriichtshaff, den Europäesche Rechnungshaff, d'Europäesch Investitiounsbank, den Europäeschen Investmentfong, d'Sekretariat vum Europaparlament, Eurostat an den Europäesche Stabilitéitsmechanismus
D'Plëss d'Arem steet souwuel fir den Ufank vum Naziregimm, wéi fir d'Enn: de 6. August 1940 ass de Gauleiter Gustav Simon fir d'éischt op dëser Plaz opgetrueden an den 10. September 1944 hunn d'Lëtzebuerger op der selwechter Plaz déi 5. amerikanesch Panzerdivisioun zesumme mam Prënz Felix als Befreier vu Lëtzebuerg gefeiert.
Am Festsall vum Stadhaus um 1. Stack gouf den 10. September 1952 d'Lëtzebuerger Ofkommes ënnerschriwwen, den éischten internationale Vertrag, mat deem d'Bundesrepublik Däitschland d'Verantwortung fir de Vëlkermord un den europäesche Judden duerch dat nationalsozialistescht Däitschland iwwerholl huet.
Dëst ka suwuel eng Reaktioun op de Wonsch no Krichsbeute vun den Truppe gewiescht sinn, wéi och eng bewosst Politik vum Hannibal, fir d'Versuergung vun der réimescher Arméi méi schwéier ze maachen, an de Flaminiu zu engem Ugrëff ze provozéieren.
E Bësch, deen den Trasimeno-Séi vum Tiber getrennt huet, an dobäi nëmmen e schmuele Wee um Ufer fräigelooss huet, iwwer deen d'Truppe marschéiere konnten, huet den Hannibal als Virbereedung fir eng Fal benotzt: Hien huet sech mat senger Arméi um nordëstlechen Ufer op enger Längt vun ongeféier 10 km an dësem Bësch verstoppt.
Der Römer merkte am Gebrüll, das sich an allen Seiten erhob, noch bevor er es deutlich sah, daß er umzingelt sei, und der Kampf begann vorn und in den Flanken früher, als daß die Schlachtreihe gehörig aufgestellt oder die Waffen zum Kampf gerüstet und die Schwerter gezückt werden konnten.
Indes konnte vor Lärm und Getümmel weder Rat noch Befehl vernommen werden, und erkannten nicht nur ihre Feldzeichen, Reihen und ihren Platz nicht, sondern ihr Mut reichte auch kaum aus, die Waffen zu ergreifen und zur Schlacht zu rüsten, und manche wurden mehr unter ihrer Last als unter ihrem Schutz überwältigt.
Mat enger Arméi vu 50.000 Mann, 9.000 Reider a 37 Krichselefanten ass den Hannibal iwwer d'Pyrenäe marschéiert, ass weider Richtung Rhône gaangen, huet Südfrankräich hanner sech gelooss an ass warscheinlech am spéiden Oktober 218 bei den Alpen ukomm, an ass a 15 Deeg driwwer gaangen.
Und als die Reiterei den in den See folgte und diese den sicheren Tod vor Augen hatten, hoben sie ihre Hände, boten ihre Aufgabe an und flehten mit jeglichem erdenklichen Grund um Gnade und wurden letztlich doch vom Feind erledigt oder baten in einigen Fällen ihre Kameraden um die Gnade des Todesstoßes oder fügten ihn sich selbst zu.
D'Kontrahente waren d'Punescht Räich mat senger Haaptstad Karthago souwéi d'Réimescht Räich dat zu der Zäit vun dëse Kricher eréischt am Opbau war, an an éischter Linn e Bündnissystem vun der Stad Roum an de Stämm ronderëm war.
Nom Krich war hie Presseattaché am Staatsministère an duerno war hien der Rei no, Vertrieder vu Lëtzebuerg beim ieweschte Kommando vun der franséischer Besatzungsarméi an Däitschland, an der Kontrollkommissioun vun den Alliéierten zu Berlin, a Botschaftssekretär zu Berlin an dann zu Bréissel.
De Bonaparte wëll d'Reegele vum Zesummeliewe vun der Gesellschaft codifiéieren, fir en neie soziale Lien ze schafen, nodeem d'Dräistännuerdnung vum Ancien Régime duerch d'Revolutioun zerstéiert ginn ass. De Code civil, dee scho wärend der Revolutioun geplangt gouf, gëtt 1804 fäerdeggestallt.
Trotzdeem ass Egypten net fäeg, seng Bevëlkerung, déi staark am Wuessen ass, z'ernieren, soudatt vill Liewensmëttel importéiert musse ginn - am Joer 1980 goufen iwwer 5 Mio. Tonne Weess aus dem Ausland agefouert respektiv dräimol sou vill wéi an Egypten selwer ugebaut gouf.
Dëse Problem wäert sech och sou séier net léise loossen, well den Terrain an Egypten, bis op déi Deeler déi scho benotzt ginn, net fir Landwirtschaft gëeegent ass, well de Buedem immens arid ass, an et kaum Waasserquelle fir eng kënschtlech Bewässerung gëtt.
E weideren negative Punkt fir de Liewensmëttelubau an Egypten ass de Bau vum Assuan-Staudamm; hien huet dofir gesuergt, datt d'Iwwerschwemmung vum Nil bal net méi existéiertert an domat d'Ubaufläch méi kleng a méi onfruchtbar gi sinn.
D'modern Touristenuertschaft Sharm El-Sheikh op der Südspëtzt vun der Sinai-Hallefinsel ass besonnesch bei Frënn vum Dauchsport immens beléift, an de leschte Jore koumen awer och ëmmer méi Ënnerwaasser-Sportler op Dahab, wat nërdlech dovu läit.
Déi lescht Walen fir déi 454 Sëtz vum "Rot vum Vollek" huet d'NDP mat 86 % gewonnen, duerno koumen d'Onofhängeg mat 8 %, d'Nei Wafd-Partei mat 2 %, d'Nationalprogressiv Gewerkschaftsvereenegung Al-Tagammu‘ mat 1 % an d'Nasseristesch Partei souwéi d'Liberal Partei mat manner wéi 1 %.
No der Propositioun fir d'Kapitel VI. vun der Constitutioun z'änneren an dem éischte Vott an der Chamber den 20. Oktober 2021, gouf vun engem Comité d'initiative vun aacht Leit e Referendum doriwwer gefrot, sou wéi et am Gesetz vum 4. Februar 2005 virgesinn ass. Op de Gemengen uechter Land goufe 7.397 gülteg Wieler gezielt, déi fir e Referendum ënnerschriwwen haten.
Nodeems d'Chamber de 25. Januar 2022 d'Revisioun vun de Kapitelen I, III, V, VII, IX, X, XI an XII vun der Constitutioun am éischte Vott guttgeheescht hat, hat sech nees e Comité d'initiative – dës Kéier vun néng Leit – zesummefonnt an d'Demande gestallt fir datt e Referendum iwwer d'Ännerungspropositioun sollt organiséiert ginn.
d'Aschreiwen an d'Constitutioun vum Schutz vun der Privatsphär, dem Streikrecht, der Aarmutsbekämpfung an der sozialer Integratioun vu Mënsche mat Behënnerunge grad ewéi den Natur– an dem Déiereschutz mam Gesetz vum 29. Mäerz 2007;
Fir dem Feele vun enger zweeter Kummer entgéintzewierken an déi iwwermächteg Verwaltung ze bremsen, huet de Kinnek-Groussherzog mat der neier Constitutioun e consultatiivt Organ, de Staatsrot ageféiert, deen zanterhier d'Funktioun huet, an der legislativer Prozedur säin Avis ofzeginn.
Dat fräit allgemengt Walrecht nom Proporzsystem fir Männer a Fraen ass verankert ginn, d'politesch Pouvoire vum Grand-Duc ginn zeréckgeschnidden a geheim Traitéë ginn ofgeschaaft an d'Deputéiert kréien eng järlech Indemnitéit vu maximal 4.000 Frang zougestanen.
Nom Éischte Weltkrich stouch d'Lëtzebuerger Land an enger déiwer politesch-moralescher Kris, sief et um nationale wéi och um internationale Plang, absënns well et nach mat glëschteregen Noperen ze dinn hat, déi sech de Lëtzebuerger Territoire – direkt oder indirekt – uneegne wollten.
Wéi 1815 dat hollännescht Grondgesetz agefouert gouf, war dat och zu Lëtzebuerg applikabel, dëst well d'Groussherzogtum Lëtzebuerg – op Basis vum Wiener Vertrag – ënner déi selwecht Souveränitéit wéi Holland gefall ass, mat Ausnam vu senge Bezéiungen zum Däitsche Bond.
D'Constitutioun vun de Stänn vum 12. Oktober 1841 war déi éischt Lëtzebuerger Constitutioun déi agefouert gouf, zwee Joer, nodeem den Traité vu London de franséischsproochegen Deel vu Lëtzebuerg als Province de Luxembourg der Belsch zougesprach huet, an ee Joer, nodeems de Wëllem II. Kinnek vun Holland a Groussherzog vu Lëtzebuerg gi war.
Den 12. Mäerz 1919 huet d'Chamber mat 30 géint 20 Stëmmen beschloss, e Referendum iwwer déi zukünfteg Staatsform ofzehalen, woubäi et am Fong drëm goung, erauszefannen ob d'Lëtzebuerger d'Monarchie wéilte bäibehalen oder léiwer eng Republik wéilten.
Ënnert der Herrschaft vum Wëllem III. sengen Nofollger Adolphe , Wëllem IV. a Marie-Adélaïde gouf et keng constitutionell Ännerungen an am Fong ass d'Constitutioun vum 17. Oktober 1868 déi Constitutioun, déi haut nach gëllt, och wa s'eng sëllegmol ugepasst gouf.
De Gaston ass e léiwen an ëmmer hëllefsbereete Chaot, dee virun allem opfält duerch seng ausgefalen Experimenter an Erfindungen , seng Musek um Gaffophone , seng Léift zu den Déieren (hien huet eng Kaz, eng Laachméiw, e Fësch, eng Maus an e Kéisécker bei sech op der Aarbecht) a seng latent Middegkeet um Büro.
Et gesäit een dee Begrëff dofir virun allem am Zesammenhang mat Ëmweltschutz, Ëmweltverschmotzung an Ëmwelt-Gipfel - obwuel Ëmwelt am méi wäite Sënn ongeféier 20 bis 50-mol sou vill Fachgebidder ëmfassst.
D'Déiereräich ëmfaasst net nëmmen d'Mamendéieren, mä och d'Reptiller, d'Vullen, d'Amphibien, d'Fësch an déi enorm Mass vun Déieren ouni Wierbel wéi d'Schwämm, d'Quallen, d'Kriibsen, d'Insekten an d'Séistären.
Hanner Esch leeft se "durech d'Wisen", laanscht Schëffleng, Hunchereng, Fenneng, Beetebuerg, Léiweng, Bierchem, Béiweng, Réiser, Hesper an duerch d'Quartieren Hamm, Bouneweg, Polvermillen, Gronn, Clausen, Pafendall, Eech, Weimeschkierch, Dummeldeng a Beggen vun der Stad Lëtzebuerg, wou se sech tëscht de Sandsteefielsen e Wee gesicht huet.
Dat sinn d'Naturschutzgebitt Am Pudel zu Esch-Lalleng, Am Bauch zu Féiz, Brill zu Schëffleng, Dumongshaff tëscht Schëffleng a Féiz, Stréissel zu Beetebuerg an d'Réiserbann zu Réiser, déi zesummen eng protegéiert Fläch vun iwwer 1.000 ha hunn.
Nodeem de Charel Kuddel vun Demonstrante ferm zerschloe gëtt, an d'Kanner dem Félicie en déckt Ouer maache fir en Tattoo an e Piercing ze kréien, decidéiert de Charel d'Famill an den Auto ze paken, a bis erop bei seng Elteren an de Norde vum Ländchen an d'Vakanz ze fueren.
Dës Kraaft vun der Wahrsagung schéngt an enger éischter Zäit u chthonesch Kräfte gebonne gewiescht ze sinn, wouduerch och d'Orakele via Inkubatioun kommen, d. h. deen dee gefrot huet, kritt seng Äntwert am Dram, nodeem en eng Nuecht um Buedem geschlof huet.
D'Wahrsagung am Ale Griicheland ass net d'Aarbecht vun e puer inspiréierte Stierflechen, mä vu Persounen, déi sech streng un d'Riten halen, och wann d'Traditioun sou un eng Inspiratioun gleewe léisst, oder wéi d'Griichen et genannt hunn, enthousiasmós, "de Fait Gott a sech ze hunn".
Bäerdref läit am Kanton Iechternach op engem Héichplateau, deen vun déiwen Däller, déi duerch d'Sauer, d'Schwaarz Iernz an d'Äsbech an de Sandstee gegruewe gi sinn, ëmginn ass. Bäerdref läit am Zentrum vun der Klenger Lëtzebuerger Schwäiz.
Nom Enn vum Krich huet sech d'Sowjetunioun awer ëmmer méi vun deenen aneren Alliéierten ofgesat a sech groussen Afloss op seng Nopeschlänner Polen, Tschechoslowakei, Ungarn, Rumänien, Bulgarien, d'DDR an zäitweis och Albanien geséchert.
Ënner dem President Boris Jelzin huet sech Russland zwar ëmmer méi demokratiséiert, mee et war och eng ganz instabill Phas fir d'Land, an där d'Ekonomie deelweis d'Baach erofgaangen ass. Nodeems de Wladimir Putin am Joer 2000 President gouf, huet sech déi politesch a wirtschaftlech Lag erëm stabiliséiert.
D'Industrialiséirung ass nach net an déi ländlech Provënze vum Riseräich virgedronge gewiescht, gréisstendeels huet d'Infrastruktur komplett gefeelt, d'Aarbechter an d'Baueren hate mat grousser Aarmut ze kämpfen an d'Demokratiséirung war nach wäit ewech.
Déi fréist Geschicht vum eigentlechen, europäesche Russland (fir d'Geschicht vum asiateschen Deel, cf. Geschicht vu Sibirien) ass am Norde markéiert vu finno-ugresche Vëlker a Balten, an am Süde vun den indogermanesche Steppevëlker vum Kurganvollek, de Kimmerier, Skythen, Sarmaten an Alanen; méi spéit koumen hei nach Griichen, Goten, Hunnen an Awaren derbäi.
Den alen ostslaweschen Numm fir d'Gebitt vun der haiteger Ukrain, Wäissrussland an dee vu Slawe bewunnten Deel vum europäesche Russland war Rus , deen dovun ofgeleete mëttelalterleche laténgeschen Numm war Ruthenia, a latiniséierter slawescher Versioun Russia .
Am Abrëll 2017 huet se beim däitsche Fernseesender VOX d'Moderatioun vun der Talkshow "The Story of my Life" iwwerholl, woubäi jeeweils eng prominent Koppel domat konfrontéiert gëtt, wéi se am héijen Alter géifen ausgesinn a wou dann iwwer d'Algi geschwat gëtt.
Hien huet sech och mat der Geschicht vum Zivilhospiz a mat den Hellegtemer vu Gréiwemaacher ofginn; 1952 huet hien eng Broschür iwwer d'Geschicht vu senger Heemechtsstad erausginn: Die Anfänge der Stadt und Festung Grevenmacher - Zur Siebenhundert-Jahrfeier der Verleihung des Freiheitsbriefes ; Gréiwemaacher , 1952; 59 Säiten .
D'Geschicht vun der Lëtzebuerger Stolindustrie gëtt vun hiren Ufäng, ëm 1870 bis an d'1990er Joren, unhand vu Fotoen, Documentaire-Opnamen, Ausschnëtter aus Tëleesnoriichten a Bréiwer, déi vun enger Off-Stëmm gelies ginn, erzielt.
1951 koum den 8. Band eraus, dee ganz iwwer Iechternach ass. Mat Iechternach huet hie sech besonnesch verbonne gefillt: schonn 1915 huet hien iwwer d'Grondherrschaft vum Klouschter Iechternach geschriwwen an 1930 e Quellebuch iwwer d'Iechternacher Geschicht publizéiert.
Mystik sollt een net mat irrationalem Glawe verwiesselen, wéi z. B. de Glawen u rosa Eenharen, Heelung duerch Edelsteng, etc. Mystik huet u sech domat ze dinn, de Wonnercharakter am Liewege ze betruechten, d. h. dat wat matzen am Alldag iwwer de Verstand erausgeet.
Seng Kompositioune ginn uechtert d'Welt opgefouert, an et fënnt ee s'an de Programmhefter vu sou grousse Festivaller wéi: Festival International d'Echternach , Rencontres d'Ensembles de Violoncelles de Beauvais , Les Quatuors à St. Roch , Festival Radenci , WASBE-Konferenzen , RSAMD/Glasgow, 'World Music Contest' zu Kerkrade , CBDNA-Konferenz ,EuropArt , asw.
1473 goufen 8 Stéit gezielt, 1526 waren et der 10, 1537 just nach 4, an nom Drëssegjärege Krich der nëmme méi 3 Stéit, déi all an der Ënneschtgaass gewunnt hunn, dobäi koumen nach e puer verspreet am Bësch oder um Grasserbierg.
Et gouf 1985 vum Volker Schlöndorff mam Dustin Hoffman an dem John Malkovich an den Haaptrolle verfilmt an zielt d'Geschicht vum Willy Loman, dee sech net agestoe kann, datt hien dora versot huet, sech den "amerikaneschen Dram" vu Wuelstand a Succès ze erfëllen, an dofir an eng Dramwelt flücht, bis déi op der Realitéit zerbrécht.
Seng kritesch Haltung vis-à-vis vum McCarthysmus a senge Filmer, mä och säi Refus, virum "Comité fir on-amerikanesch Aktivitéiten" d'Nimm vu Kommunisten, mat deenen e kënneg ass, ze verroden, féieren 1957 zu enger Verudeelung, déi awer an den 1960er Joren, wéi déi Anti-Kommunismus-Hysterie ofkléngt, nees opgehuewe gëtt.
Tëscht 2004 an 2009 war de Claude Wiseler Minister vun der Fonction publique a Verwaltungsreform a Bauteminister an der Regierung Juncker-Asselborn I. An der Regierung Juncker-Asselborn II war hie vun 2009 bis 2013 Minister fir Nohalteg Entwécklung mat de Ressorte Bauten, Transport, Ëmwelt a Landesplanung.
Wéi de Grondstee fir d'Stater Gare den 30. Oktober 1858 geluecht gi war, hu sech déi Responsabel vun der Stater Gemeng Gedanke gemaach, wéi den Uschloss vun der d'Stad un déi zukünfteg Gare - déi baussent der Festung, op deemolegem Hollerecher Territoire louch - kéint gemaach ginn.
Et koum haaptsächlech eng 3 Meter breet Busspuer a Richtung vum Garer Quartier derbäi, d'Spuere fir de motoriséierte Verkéier goufe vun 2,90 op 3 Meter méi breet gemaach, an et koum e 4,50 Meter breede Wee fir Foussgänger a Cyclisten op der Westsäit bäi, iwwerdeems den aneren Trëttoir 20 Zentimeter bäikritt huet.
Nieft den Haaptpersonnagen, dem fréiere Liftboy Spirou an dem Reporter Fantasio, huet de Franquin eng ganz Rei vun Niewepersonnage agefouert, wéi z. B. de Buergermeeschter vu Champignac, de verréckte Wëssenschaftler Zorglub, de Gaston Lagaffe, de Marsupilami, etc. De Gaston an de Marsupilami hu spéider eege Serië kritt.
2021 huet a Frankräich d'Televisiounschaîne M6 mat TF1 fusionnéiert, an an der Belsch goufen d'Undeeler vun RTL Belgium (déi d'Teleesprogrammer RTL-TVI, Plug RTL a Club RTL, an och d'Radiosendere Bel RTL, Radio Contact a Mint bedreift) fir 250 Milliounen Euro un DPG Media an de Groupe Rossel verkaaft.
An de Joren duerno huet den Andy Bausch haaptsächlech Documentaire gedréint, dorënner 2004 iwwer de Camillo Felgen , 2005 iwwer d'Geschicht vum Lëtzebuerger Fernseesender RTL , an 2007 iwwer d'Swing- an Jazzmusek an den 1920er bis 1960er Joren zu Lëtzebuerg .
An de Joren duerno huet den Andy Bausch eng Rei Filmer fir déi däitsch Televisioun gedréint, dorënner Ex und hopp - Ein böses Spiel um Liebe, Geld und Bier mam Mario Adorf, dee fir seng Roll als Brauereimanager Heinrich Hartholz a fir aner Filmer de Film- a Mediepräis Goldene Kamera krut.
Och iwwer d'Lëtzebuerger Rockmusek huet hie weider Documentaire gedréint, mat The Very Last Cha Cha Cha iwwer d'Grupp Taboola Rasa, a Leslie Kent, a Tale of Sex, Booze and the Blues iwwer de Rockmuseker Guy Theisen, deen hie scho fir Thés dansants interviewt hat.
1987 huet de Romain Hilgert seng komplett Editioun mat historeschen a politeschen Explikatiounen an der Editioun Guy Binsfeld publizéiert, mat engem ausféierleche Virwuert an deem en dem Rodange säi Liewen, de sozialen a politesche Kontext vun der Zäit, d'Entstéiungs- an d'Receptiounsgeschicht vum Renert beschreift.
De Rodange huet aus där Matière e Lidd vun am Ganze 14 Gesäng a 6052 Verse gemaach, en Hommage un d'Lëtzebuerger Landschaften a Géigenden, mä gläichzäiteg och e Spottgedicht op d'Lëtzebuerger Gesellschaft vun der Zäit vum jonken Nationalstaat mat ongewësser Zukunft an der industrieller Revolutioun.
De selwechten Dag huet dem Nagumo säi Geschwader nach véier aner Schëffer versenkt déi méi nërdlech gefuer sinn an zwar den RFA Pëtrolstanker Athelstone mat 5.571 BRT, säi Begleetschëff d'Korvett Hollyhock, den Tanker British Sergeant an en norwegescht Schëff d'Norviken mat 2.924 BRT.
D'Flott huet aus 2 schwéiere Schluechtschëffer, 2 Panzerkräizer, 1 liichte Kräizer, 6 Zerstéierer, 31 U-Booter, 8 Ravitaillementsschëffer, e puer Pëtrolstankeren a sechs Fligerdréier mat 392 Fligere bestanen.
Hie gëllt als Grënnungspapp vun der Studentebeweegung a vum Scoutissem zu Lëtzebuerg; als Lyceesstudent war hien 1890 Matgrënner vun der pennaler "Landsmannschaft" a spéiderer studentescher "Ferialverbindung" Amicita Luxemburgensis an als Lyceesprofesser huet hien 1914 mat senge Schüler déi éischt Scoutegrupp am Groussherzogtum gegrënnt.
Ënner dëser Prozedur muss d'Parlament seng Zoustëmmung ginn bei internationalen Accorden, déi vun der Kommissioun ausgeschafft goufen, bei proposéierten Ausbreedunge vun der EU, a bei anere Sujeten, wéi z. B. der Ännerung vun de Walreegelen, fir datt dës a Kraaft kënnen trieden.
D'Sujeten, déi ënner dëser Prozedur ofgestëmmt musse ginn, reeche vun der fräier Zirkulatioun vun den Aarbechter, iwwer de Bannemaart, Ëmwelt, Bildung an Erzéiung, Kultur, Transeuropäesch Reseauën bis hin zum Konsumenteschutz.
Et vertrëtt deemno direkt déi 500 Milliounen EU-Bierger an hëlt Deel um legislative Prozess vun der EU: zesumme mam Conseil vun der Europäescher Unioun, an deem d'Memberstaaten duerch hir Ministere vertruede sinn, stëmmt et iwwer Gesetzesvirschléi of, déi d'Europäesch Kommissioun ausgeschafft huet.
Da gëtt et nach Fäll wéi d'Belsch, déi zwar 3 offiziell Sproochen huet; a Flandern awer ass d'Hollännesch déi eenzeg offiziell Sprooch, a Wallounien d'Franséisch, mat Ausnam vun der Däitschsproocheger Communautéit, wou et dat Däitscht an dat Franséischt sinn.
A chrëschtleche Kierchen ginn d'Fakele mat geweite Käerzen ersat, wouvun gesot gëtt datt se de Béisen ofwieren an eis drun erënneren datt Christus d'Liicht vun der Welt ass. D'Chrëschten huelen dann d'Käerzen heem fir hir Haiser ze schützen.
E Saz vun der Ausstellung huet d'amerikanesch Regierung, op Demande vum Edward Steichen, 1966 dem Lëtzebuerger Staat vermaach, an dat, obwuel 1952 d'Lëtzebuerger Regierung en domat brüskéiert hat, wéi se refuséiert hat, datt d'Ausstellung zu Lëtzebuerg hir Welttournée sollt ufänken.
Den 29. Oktober 2000 huet de Jean Hengen säin diamantene Jubiläum als Geeschtleche gefeiert, Diddeleng huet „säi“ Bëschof den 23. November 2002 zu sengem 90. Gebuertsdaag geéiert, dat war gläichzeiteg déi lescht Mass, déi hien als Bëschof gehalen huet.
Sou huet hien dem Abbé Robert Sibenaler seng Invitatioun an d'Oktavsmass vun den Diddelenger Pilgere wärend senger Amtszäit refuséiert, no senger Pensionéierung huet hien ëmmer gär un dëser Traditioun zesumme mat der Diddelenger Gemeinschaft deelgeholl.
Eréischt wéi den Heinrich Himmler an de Reinhard Heydrich mat der SS ëmmer méi Muecht u sech gerappt hunn, gouf d'Gestapa ënner hirer Leedung déi flächendeckend Groussorganisatioun fir d'Bespëtzele vun der Bevëlkerung an Ausschalte vu Regimmgéigner, déi ënner dem Numm "Gestapo" bekannt gouf.
D'Membere vun der Gestapo goufen - mat Ausnam vun de Membere vun der Douane an dem Grenzschutz, souwéi och den ënneschte Verwaltungsemployéeën a Fonctionnairen - am Kader vun den Nürnberger Prozesser ugeklot, zu enger verbriecherescher Organisatioun erkläert a verurteelt.
Den historeschen Afloss deen d'brittesch Expansiounspolitik op grouss Deeler vun der Welt hat, huet sech an der Kultur a Sprooch vu Länner wéi Kanada, Australien, Neiséiland, Indien, Pakistan, Südafrika, de Vereenegte Staate vun Amerika an aneren, global manner aflossräichen onofhängege Staaten niddergeschloen.
Dës sougenannt Commonwealth Realms si Länner an deenen de brittesche Monarch Kinnek an offiziell Staatschef bliwwen ass. Do donieft huet d'Kinnekräich mam Commonwealth of Nations eng international Institutioun geschaf fir de politesche Kontakt mat – an der Majoritéit – Nofollgerstaate vu fréieren Territoiren aus imperialer Zäit ze halen.
Dezember: De franséischen Ausseminister Stéphen Pichon wëll déi lëtzebuergesch Ministeren, déi komm sinn, fir mat him iwwer eng Wirtschaftsunioun ze schwätzen, nëmme "privat" an net als Vertrieder vun der groussherzoglecher Regierung emfänken; et gëtt kloer, datt d'Marie-Adelheid als Staatscheffin net méi ze droen ass.
Se si vum Wope vum Heinrich V., Jong vun der Gräfin Ermesinde a vun hirem zweete Mann, aus dem Haus Limburg, iwwerholl ginn: zu roude Léiw op engem sëlwerege Feld sinn nach blo Sträifen derbäikomm, fir ze weisen, datt den Heinrich V. net den Eelsten am Haus Limburg war.
Den Heinrich V. vu Lëtzebuerg, Jong vum Walram III. vu Limburg, huet dësen dann, fir e vu sengem Papp a sengem Hallef-Brudder hiren z'ënnerscheeden, verännert andeems e warscheinlech d'Faarwe vum Banner vun den ale Grofe vu Lëtzebuerg ëmgeännert a mat dem roude Léiw kombinéiert huet.